Kawża C‑495/12

Commissioners for Her Majesty’s Revenue and Customs

vs

Bridport and West Dorset Golf Club Limited

[talba għal deċiżjoni preliminari mressqa mill-Upper Tribunal (Tax and Chancery Chamber)]

“Tassazzjoni — VAT — Direttiva 2006/112/KE — Eżenzjonijiet — Artikolu 132(1)(m) — Provvista ta’ servizzi li għandhom rabta mill-qrib mal-prattika tal-isport — Aċċess għal korsa tal-golf — Viżitaturi li ma humiex membri ta’ klabb tal-golf li jħallsu miżata ta’ aċċess għall-korsa tal-golf (‘green fee’) — Esklużjoni mill-eżenzjoni — Punt (d) tal-ewwel paragrafu tal-Artikolu 133 — Artikolu 134(b) — Dħul addizzjonali”

Sommarju – Sentenza tal-Qorti tal-Ġustizzja (Il-Ħames Awla) tad-19 ta’ Diċembru 2013

Armonizzazzjoni tal-leġiżlazzjonijiet fiskali – Sistema komuni ta’ taxxa fuq il-valur miżjud – Eżenzjonijiet – Provvista ta’ servizzi li għandhom rabta mill-qrib mal-prattika tal-isport jew tal-edukazzjoni fiżika – Kamp ta’ applikazzjoni – Organu mingħajr skop ta’ lukru li jamministra korsa tal-golf u li jipproponi sistema ta’ dritt ta’ aċċess temporanju lill-viżitaturi li ma humiex membri ta’ dan l-organu – Inklużjoni (Direttiva tal-Kunsill 2006/112, Artikoli 132(1)(m) u 134(b)) Armonizzazzjoni tal-leġiżlazzjonijiet fiskali – Sistema komuni ta’ taxxa fuq il-valur miżjud – Eżenzjonijiet – Provvista ta’ servizzi li għandhom rabta mill-qrib mal-prattika tal-isport jew tal-edukazzjoni fiżika – Esklużjoni mill-eżenzjoni – Inammissibbiltà (Direttiva tal-Kunsill 2006/112, Punt (d) tal-ewwel paragrafu tal-Artikolu 133)

L-Artikolu 134(b) tad-Direttiva 2006/112, dwar is-sistema komuni ta’ taxxa fuq il-valur miżjud, għandu jiġi interpretat fis-sens li dan ma jeskludix mill-benefiċċju tal-eżenzjoni prevista fl-Artikolu 132(1)(m) ta’ din id-direttiva l-provvista ta’ servizzi li tikkonsisti fl-għoti, minn organu mingħajr skop ta’ lukru li jamministra korsa tal-golf u li jipproponi sistema ta’ sħubija, tad-dritt li wieħed jagħmel użu minn din il-korsa tal-golf lill-viżitaturi li ma humiex membri ta’ dan l-organu. Fil-fatt, il-frażi “dħul addizzjonali”, fis-sens tal-Artikolu 134(b) tad-Direttiva 2006/112, ma tistax tiġi interpretata b’mod li jwassal sabiex il-kamp ta’ applikazzjoni tal-eżenzjoni prevista fl-Artikolu 132(1)(m) ta’ din id-direttiva skont il-kwalità ta’ membru jew ta’ non-membru tad-destinatarji tal-provvisti inkwistjoni jiġi ristrett, kriterju li ġie deliberatament eskluż matul id-definizzjoni ta’ din l-eżenzjoni. Issa, interpretazzjoni tal-frażi “dħul addizzjonali” li tgħid li l-miżati tad-dħul imħallsa għall-użu ta’ korsa tal-golf minn viżitaturi li ma humiex membri ta’ organu mingħajr skop ta’ lukru li jamministra din il-korsa tal-golf u li jipproponi wkoll sistema ta’ sħubija jaqgħu taħt din il-frażi, minħabba li dawn il-miżati tad-dħul huma ta’ natura addizzjonali meta mqabbla mad-dħul li joriġina mill-miżati tal-membri ta’ dan l-organu, twassal preċiżament għal tali restrizzjoni tal-kamp ta’ applikazzjoni tal-eżenzjoni prevista fl-Artikolu 132(1)(m) tad-Direttiva 2006/112. (ara l-punti 29, 30, 32 u d-dispożittiv 1) Il-punt (d) tal-ewwel paragrafu tal-Artikolu 133 tad-Direttiva 2006/112, dwar is-sistema komuni ta’ taxxa fuq il-valur miżjud, għandu jiġi interpretat fis-sens li huwa ma jippermettix lill-Istati Membri li jeskludu mill-benefiċċju tal-eżenzjoni prevista fl-Artikolu 132(1)(m) ta’ din id-direttiva l-provvista ta’ servizzi li tikkonsisti fl-għoti tad-dritt li wieħed jagħmel użu mill-korsa tal-golf amministrata minn organu mingħajr skop ta’ lukru li jipproponi sistema ta’ sħubija meta din il-provvista tiġi pprovduta lil viżitaturi li ma humiex membri tal-imsemmi organu. F’dan ir-rigward, il-kamp ta’ applikazzjoni tal-eżenzjonijiet li jinsabu fl-Artikolu 132(1)(b), (g), (h), (i), (l), (m) u (n) tad-Direttiva 2006/112 huwa ddefinit mhux biss fir-rigward tal-kontenut tat-tranżazzjonijiet imsemmija, iżda wkoll skont ċerti karatteristiċi li għandhom jissodisfaw dawk li jipprovdu s-servizz. Issa, billi tipprevedi eżenzjonijiet tat-taxxa fuq il-valur miżjud definiti skont tali karatteristiċi, is-sistema komuni tal-imsemmija taxxa timplika l-eżistenza ta’ kundizzjonijiet ta’ kompetizzjoni diverġenti għal operaturi differenti. Konsegwentement, il-punt (d) tal-ewwel paragrafu tal-Artikolu 133 tal-imsemmija direttiva ma jistax jiġi interpretat b’mod li jippermetti li titneħħa d-differenza bejn il-kundizzjonijiet ta’ kompetizzjoni li tirriżulta mill-eżistenza stess tal-eżenzjonijiet previsti mid-dritt tal-Unjoni, peress li tali interpretazzjoni tqiegħed f’dubju l-kamp ta’ applikazzjoni tal-imsemmija eżenzjonijiet. (ara l-punti 36, 37, 39 u d-dispożittiv 2)

Kawża C‑495/12

Commissioners for Her Majesty’s Revenue and Customs

vs

Bridport and West Dorset Golf Club Limited

[talba għal deċiżjoni preliminari mressqa mill-Upper Tribunal (Tax and Chancery Chamber)]

“Tassazzjoni — VAT — Direttiva 2006/112/KE — Eżenzjonijiet — Artikolu 132(1)(m) — Provvista ta’ servizzi li għandhom rabta mill-qrib mal-prattika tal-isport — Aċċess għal korsa tal-golf — Viżitaturi li ma humiex membri ta’ klabb tal-golf li jħallsu miżata ta’ aċċess għall-korsa tal-golf (‘green fee’) — Esklużjoni mill-eżenzjoni — Punt (d) tal-ewwel paragrafu tal-Artikolu 133 — Artikolu 134(b) — Dħul addizzjonali”

Sommarju – Sentenza tal-Qorti tal-Ġustizzja (Il-Ħames Awla) tad-19 ta’ Diċembru 2013

Armonizzazzjoni tal-leġiżlazzjonijiet fiskali — Sistema komuni ta’ taxxa fuq il-valur miżjud — Eżenzjonijiet — Provvista ta’ servizzi li għandhom rabta mill-qrib mal-prattika tal-isport jew tal-edukazzjoni fiżika — Kamp ta’ applikazzjoni — Organu mingħajr skop ta’ lukru li jamministra korsa tal-golf u li jipproponi sistema ta’ dritt ta’ aċċess temporanju lill-viżitaturi li ma humiex membri ta’ dan l-organu — Inklużjoni (Direttiva tal-Kunsill 2006/112, Artikoli 132(1)(m) u 134(b)) Armonizzazzjoni tal-leġiżlazzjonijiet fiskali — Sistema komuni ta’ taxxa fuq il-valur miżjud — Eżenzjonijiet — Provvista ta’ servizzi li għandhom rabta mill-qrib mal-prattika tal-isport jew tal-edukazzjoni fiżika — Esklużjoni mill-eżenzjoni — Inammissibbiltà (Direttiva tal-Kunsill 2006/112, Punt (d) tal-ewwel paragrafu tal-Artikolu 133)